  Майя Бывальцева Студентъёслэн удмурт лулчеберетъя «Тау-фест» фестивальзы ортче 18-тӥ оштолэзе Удмурт кун университетын. Туэ со куинетӥзэ радъяське ни. Со сярысь ивортэмын УдГУ-ысь ваньмон дырез радъянъя но визьнодан ужъя управленилэн сайтаз. Удмурт калыклэсь лулчеберет йылолъёссэ утён но азинтон, лулчеберетъя узыр дунне егитъёсты кыскон вылысь ӵектосэз малпазы студентъёс. Нунал ӵоже котькуд мылкыд карись Удмуртиысь лулчеберетэн пӧртэм площадкаосын тодматскыны быгатоз. 11 час 30 минутэ Пушкинлы синпелет дорын шудонъёс кутскозы. Командаос кӧня ке ӧръёсъя площадкаосты ортчыны кулэ: калык шудонъёс, дӥськут, сямъёс но йылолъёс; чеберлыко киужъёсъя мастер-классъёс, визьсынанъёс, удмурт кылъёсты шонер гожтон но веран. Со дыре ик перепечез, кӧжыпогез но мукет йӧскалык сиён-юонъёсты веръяны луоз. Кырӟанъёсын но эктонъёсын тодматскыны луоз 15 час 30 минутэ. Сцена вылэ потозы университетысь устоосыз творчествоя коллективъёс. Концерт пумын фестивальын вормисьёсты пусъёзы. «Тау-фест» фестивалез йылпумъялоз Аркадий Черниенколэн «Тень Алангасара» фильмез. Кутсконэз 18 часын УдГУ-лэн тодосъя лыдӟиськоннияз. Тегъёс: Лулчеберет УдГУ Ижкар студентъёс Удмуртия фестиваль  